|  |
| --- |
|  |

**LĪGUMS Nr. 2018/109**

**Ēdiena pagatavošana, piegāde un izdale Liepājas pilsētas Draudzīgā aicinājuma Liepājas 5.vidusskolas izglītojamiem atbilstoši Zaļā publiskā iepirkuma kritērijiem**

Liepājā 2018.gada 24.augustā.

„Draudzīgā aicinājuma Liepājas pilsētas 5.vidusskola”, nodokļu maksātāja reģistrācijas Nr.90002303272, Izglītības iestādes reģistrācijas Nr. 3013900932 (Liepājas pilsētas Izglītības pārvaldes reģistrācijas Nr. 90000063151) , adrese: Rīgas iela 50, Liepāja, LV –3401, kuras vārdā, pamatojoties uz Nolikuma pamata rīkojas direktore Inta Korņējeva (turpmāk – PAKALPOJUMA ŅĒMĒJS), no vienas puses,

SIA “Viedaga”, Reģ.Nr.42103050402**,** juridiskā adrese Avotu iela 2 – 2, Liepāja, LV - 3401, kuras vārdā, saskaņā ar statūtiem, rīkojas valdes locekle Dace Zemīte (turpmāk – PAKALPOJUMA SNIEDZĒJS)no otras puses (turpmāk atsevišķi/kopā sauktas Puse/Puses), pamatojoties uz iepirkuma “Ēdiena pagatavošana, piegāde un izdale Liepājas pilsētas Draudzīgā aicinājuma Liepājas 5.vidusskolas izglītojamiem atbilstoši Zaļā publiskā iepirkuma kritērijiem” (LPP 2018/109) rezultātiem, noslēdz šo līgumu (turpmāk – līgums).

**1.LĪGUMA PRIEKŠMETS**

1.1. PAKALPOJUMA ŅĒMĒJS uzdod, bet PAKALPOJUMA SNIEDZĒJS apņemas nodrošināt ēdiena pagatavošanu, piegādi un izdali (turpmāk tekstā - ēdināšanas pakalpojums) “**Draudzīgā aicinājuma Liepājas pilsētas 5.vidusskola”** izglītojamajiem un darbiniekiem SIA “Liepājas Olimpiskais centrs” struktūrvienības “LOC Manēža” telpās Brīvības ielā 55, Liepājā, saskaņā ar tehnisko specifikāciju, PAKALPOJUMA SNIEDZĒJA piedāvājumu iepirkumā, līgumu un tā pielikumu noteikumiem, Latvijas Republikā spēkā esošajiem normatīvajiem aktiem kas attiecas uz līguma priekšmetu.

1.2. PAKALPOJUMA ŅĒMĒJS nodod un PAKALPOJUMA SNIEDZĒJS pieņem bezatlīdzības lietošanā ēdiena izdales līnijas vietu un palīgtelpas (turpmāk tekstā - telpas) bez aprīkojuma un inventāra 1.1.punktā norādītajā adresē ar mērķi – nodrošināt ēdināšanas pakalpojuma sniegšanu Draudzīgā aicinājuma Liepājas pilsētas 5.vidusskolas izglītojamajiem un darbiniekiem.

1.3. PAKALPOJUMA SNIEDZĒJS par saviem līdzekļiem iegādājas un nodrošina telpas ar aprīkojumu, ēdiena izdales līniju, inventāru, kases aparātiem, vairākkārtīgi lietojamiem traukiem un galda piederumiem ēdienu un dzērienu pasniegšanai.

1.4. PAKALPOJUMA SNIEDZĒJS visā ēdināšanas pakalpojuma sniegšanas laikā piedalās programmā valsts un Eiropas Savienības atbalsts augļu, dārzeņu un piena piegādei izglītības iestādēm, atbilstoši Ministru kabineta 2017. gada 16. augusta noteikumiem Nr.485 “Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm”.

1.5. Telpas, ieskaitot visas komunikācijas (elektrības, siltuma, ūdens un kanalizācijas mezglu sistēmas un ventilācijas sistēmas) un sanitāro mezglu, tiek nodotas tādā stāvoklī, kādā tās ir nodošanas dienā. PAKALPOJUMA ŅĒMĒJS nodod lietošanā telpas un PAKALPOJUMA SNIEDZĒJS paraksta ēdiena izdales līnijas vietas un palīgtelpu nodošanas - pieņemšanas aktu (*līguma 1. pielikums*), kas ir šī līguma neatņemama sastāvdaļa.

**2. LĪGUMA TERMIŅŠ**

2.1. Līgums par pakalpojuma sniegšanu tiek slēgts uz 5 (pieciem) gadiem. Ēdināšanas pakalpojums katra gada ietvaros tiek sniegts 9 (deviņus) mēnešus – no katra gada 1.septembra līdz nākamā gada 31. maijam. Katrā gadā no 1.jūnija līdz 31.augustam ēdināšanas pakalpojums nav jāsniedz.

2.2. Līgums noslēgts uz laiku līdz 2023. gada 24.augustam.

2.3.PAKALPOJUMA ŅĒMĒJSvar saīsināt līguma termiņu, ja“Draudzīgā aicinājuma Liepājas pilsētas 5.vidusskola” tiek likvidēta vai reorganizēta vai citi objektīvi iemesli (piemēram, iestādes telpu atjaunošana, pārbūve, remonts utml.), par to informējot PAKALPOJUMA SNIEDZĒJU vismaz 1 (vienu) mēnesi iepriekš.

**3. PAKALPOJUMA ŅĒMĒJA TIESĪBAS UN PIENĀKUMI**

3.1. PAKALPOJUMA ŅĒMĒJS garantē, ka PAKALPOJUMA SNIEDZĒJS var netraucēti izmantot minētās telpas, līguma termiņā bez jebkāda pārtraukuma vai traucējuma no PAKALPOJUMA ŅĒMĒJA puses, ja PAKALPOJUMA SNIEDZĒJS godprātīgi pilda līgumā noteiktās saistības.

3.2. PAKALPOJUMA ŅĒMĒJAM ir tiesības PAKALPOJUMA SNIEDZĒJA klātbūtnē ienākt telpās, lai apskatītu telpas, kā arī novērtētu to tehnisko stāvokli, ekspluatēšanas noteikumu ievērošanu un izmantošanu atbilstoši līgumā noteiktajam mērķim, vienlaicīgi netraucējot PAKALPOJUMA SNIEDZĒJA saimniecisko darbību.

3.3.PAKALPOJUMA ŅĒMĒJS PAKALPOJUMA SNIEDZĒJA veiktos ieguldījumus lietošanā nodoto telpu iekšējās apdares remonta, ja nepieciešams arī atjaunošanas, pārbūves darbus, atlīdzina tikai tādos gadījumos, ja ieguldījumi rakstveidā saskaņoti ar PAKALPOJUMA ŅĒMĒJU un pirms to veikšanas panākta rakstiska vienošanās par to atlīdzināšanu.

3.4. PAKALPOJUMA ŅĒMĒJS apņemas pēc PAKALPOJUMA SNIEDZĒJA iesniegtajiem un izglītības iestādes direktora apstiprinātajiem rēķiniem pārskaitīt budžeta līdzekļus par sniegtajiem ēdināšanas pakalpojumiem, kurus PAKALPOJUMA ŅĒMĒJS pārskaita PAKALPOJUMA SNIEDZĒJAM vienu reizi mēnesī- par laika periodu no 1. - 31.datumam 5 (piecu) darba dienu laikā pēc rēķina un akta saņemšanas Liepājas pilsētas pašvaldības iestādes „LIEPĀJAS PILSĒTAS IZGLĪTĪBAS PĀRVALDE” grāmatvedībā.

3.5. Izglītības iestādes medicīnas māsa, pamatojoties uz normatīvajiem aktiem, katru dienu veic izglītojamo ēdināšanas kontroli un ar PAKALPOJUMA SNIEDZĒJU saskaņo ēdienkarti ar uzturvielu un enerģētiskās vērtības aprēķiniem, kā arī tehnoloģiskās kartes laika periodam no vienas līdz divām nedēļām. Ēdienkartes saskaņošanai nākamajai nedēļai PAKALPOJUMA SNIEDZĒJS iesniedz PAKALPOJUMA ŅĒMĒJAM līdz tekošās nedēļas trešdienai.

 3.6. Liepājas pilsētas pašvaldības iestādes „LIEPĀJAS PILSĒTAS IZGLĪTĪBAS PĀRVALDE” uztura speciālistam ir tiesības PAKALPOJUMA SNIEDZĒJA atbildīgās personas klātbūtnē pārbaudīt ēdienu pagatavošanas procesus uzrādītajā PAKALPOJUMA SNIEDZĒJA adresē, sagatavoto ēdienu kvalitāti, to atbilstību tehnoloģiskajai dokumentācijai un piegādes procesu līdz ēdināšanas pakalpojuma sniegšanas vietai.

3.7. Liepājas pilsētas pašvaldības darbiniekam ir tiesības PAKALPOJUMA SNIEDZĒJA atbildīgās personas klātbūtnē pārbaudīt ēdienkartē izmantojamo produktu atbilstību Iepirkuma nolikuma prasībām.

3.8. Strīdus gadījumā par pagatavoto ēdienu kvalitāti, kā arī to neatbilstību tehnoloģiskajai dokumentācijai, ēdienkartē izmantojamo produktu neatbilstību Iepirkuma nolikuma prasībām, tiek izveidota komisija, kuras sastāvā ir abu pušu pārstāvji, kuri ir tiesīgi parakstīt sastādīto aktu par konstatētajiem pārkāpumiem. Ja kādas puses pārstāvis atsakās piedalīties komisijas darbā vai atsakās parakstīt aktu, tad PAKALPOJUMA ŅĒMĒJS vienpusēji sastāda aktu par to rakstiski 3 (trīs) darba dienu laikā informējot PAKALPOJUMA SNIEDZĒJU.

3.9. PAKALPOJUMA ŅĒMĒJAM ir tiesības papildus PAKALPOJUMA SNIEDZĒJA norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes.

3.10. PAKALPOJUMA ŅĒMĒJS nodrošina noslēgtā ēdināšanas pakalpojuma sniegšanas iepirkuma līguma vai tā kopijas pieejamību uz vietas iestādē, kurā tiek sniegti ēdināšanas pakalpojumi.

3.11.Jebkura šajā līgumā noteiktā Līgumsoda samaksa neatbrīvo PUSES no saistību pilnīgas izpildes.

3.12. Ja PAKALPOJUMA SNIEDZĒJS neievēro kādu no līguma 4.12., 4.13., 4.14., 4.15., 4.16., 4.17., 4.18., 4.19., 4.20., 4.21.,4.22., 4.23., 4.24., 4.25., 4.26., 4.27. vai 4.28.punktiem, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 10 EUR (desmit euro) apmērā par katru šādu gadījumu.

3.13.Ja līguma 3.12. punktā minētie gadījumi atkārtojas vairāk kā 3 (trīs) reizes, PAKALPOJUMA ŅĒMĒJAM ir tiesības vienpusēji atkāpties no līguma, rakstiski paziņojot par to otrai pusei 1 (vienu) mēnesi iepriekš.

3.14.PAKALPOJUMA ŅĒMĒJAM bez papildus formalitātēm ir tiesības veikt līgumsoda summas ieskaitu veidā no jebkurām summām, ko PAKALPOJUMA SNIEDZĒJAM ir pienākums izmaksāt PAKALPOJUMA ŅĒMĒJAM.

**4. PAKALPOJUMA SNIEDZĒJA TIESĪBAS UN PIENĀKUMI**

4.1. PAKALPOJUMA SNIEDZĒJS ir atbildīgs par savu darbinieku darba drošības, ugunsdrošības, higiēnas, elektrodrošības un citos normatīvajos aktos noteikto prasību pilnīgu izpildi visā līguma termiņa laikā.

4.2. PAKALPOJUMA SNIEDZĒJS nedrīkst nodotās telpas, nodot apakšnomā trešajām personām, vai ļaut tām gūt peļņu no nodotām telpām bez PAKALPOJUMA ŅĒMĒJA rakstiskas piekrišanas.

4.3. PAKALPOJUMA SNIEDZĒJAM ir tiesības nodotās telpas lietot tikai šajā līgumā noteiktajam mērķim, ievērojot normatīvos aktus.

4.4. PAKALPOJUMA ŅĒMĒJS un PAKALPOJUMA SNIEDZĒJS pirms telpu izmantošanas uzsākšanas sastāda nodošanas un pieņemšanas aktu par telpu tehnisko stāvokli, kuru pievieno šim līgumam.

4.5. PAKALPOJUMA SNIEDZĒJAM ir saistošas valsts varas, pašvaldības un PAKALPOJUMA ŅĒMĒJA prasības par telpu un apkārtējās teritorijas uzturēšanu kārtību.

4.6. PAKALPOJUMA SNIEDZĒJAM ir pienākums nodrošināt telpu, inženiertehnisko tīklu un komunikāciju pareizu izmantošanu un pasargāšanu no bojājumiem, atbilstoši normatīvajiem aktiem un lietošanas instrukciju noteikumiem.

4.7. PAKALPOJUMA SNIEDZĒJS nodrošina sev piederošo, piedāvājumā iekļauto iekārtu, kurām jābūt energoefektīvām, ar ūdens taupīšanas iespējām, bet ledusskapji nedrīkst saturēt ozona slāni noārdošas vielas, uzstādīšanu 1 (viena) mēneša laikā no līguma noslēgšanas dienas.

4.8. Ja PAKALPOJUMA SNIEDZĒJS uzstāda sev piederošas iekārtas saimnieciskās darbības veikšanai, pirms iekārtu uzstādīšanas nepieciešams rakstisks saskaņojums ar telpu īpašniekiem (SIA “Liepājas Olimpiskais centrs” struktūrvienības “LOC Manēža”) un PAKALPOJUMA ŅĒMĒJU. Izdevumus par nepieciešamās jaudas palielināšanu sedz PAKALPOJUMA SNIEDZĒJS.

4.9. PAKALPOJUMA SNIEDZĒJS veic telpu iekšējās apdares remonta darbus (ja nepieciešams arī atjaunošana, pārbūve) par saviem līdzekļiem, atbilstoši higiēniskajām prasībām.

4.10. Līguma 4.9.punktā minētos telpu iekšējās apdares remonta darbus (ja nepieciešams arī atjaunošana, pārbūve) darbus PAKALPOJUMA SNIEDZĒJS veic pēc darbu veidu un termiņu saskaņošanas ar telpu īpašnieku un PAKALPOJUMA ŅĒMĒJU.

4.11. PAKALPOJUMA SNIEDZĒJS apņemas nodrošināt iekārtu un inventāra pareizu ekspluatāciju un uzturēšanu tehniskā kārtībā. PAKALPOJUMA SNIEDZĒJS par saviem līdzekļiem veic iekārtu remontu līguma darbības laikā.

4.12. PAKALPOJUMA SNIEDZĒJS nodrošina kanalizācijas un ventilācijas sistēmas funkcionēšanu.

4.13. PAKALPOJUMA SNIEDZĒJS līguma darbības laikā par saviem līdzekļiem veic inženiertīklu, ūdensvada, kanalizācijas, elektroinstalācijas avārijas un iekšējās apdares remonta darbus (ja nepieciešams arī atjaunošana, pārbūve) darbus.

4.14.PAKALPOJUMA SNIEDZĒJS pirms pakalpojuma sniegšanas uzsākšanas, veic jaunu aukstā un karstā ūdens un elektrības kontrolskaitītāju uzstādīšanu par saviem līdzekļiem un nodrošina to plombu saglabāšanu.

4.15. PAKALPOJUMA SNIEDZĒJS veic kontrolskaitītāju verificēšanu par saviem līdzekļiem, ja ir beidzies verificēšanas termiņš, kā arī kontrolskaitītāju nomaiņu, ja tie ir bojāti.

4.16. Uzsākot līguma izpildi, PAKALPOJUMA SNIEDZĒJS slēdz līgumu par atkritumu apsaimniekošanu, uzstādot atsevišķus atkritumu konteinerus. PAKALPOJUMA SNIEDZĒJAM jānodrošina atkritumu apsaimniekošana atbilstoši 2015.gada 22.janvāra Liepājas pilsētas domes saistošiem noteikumiem Nr.5 “Liepājas pilsētas sadzīves atkritumu apsaimniekošanas noteikumi”.

4.17. PAKALPOJUMA SNIEDZĒJS pēc līguma noslēgšanas apņemas nodrošināt ēdināšanas pakalpojumu, nepārsniedzot Liepājas pilsētas domes un Ministru kabineta noteiktās ēdināšanas maksas robežas un nodrošināt ēdienu kvalitāti atbilstoši iepirkuma prasībām. Ministru kabineta un/vai Liepājas pilsētas domes noteikto ēdināšanas maksu robežu maiņas gadījumā mainās maksa par izglītojamo ēdināšanu.

4.18. PAKALPOJUMA SNIEDZĒJS pēc līguma noslēgšanas nodrošina ēdināšanu izglītojamajiem ar ārstniecības personas noteiktu diagnozi (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija, atbilstoši ārstniecības personas rakstiskiem norādījumiem.

4.19. PAKALPOJUMA SNIEDZĒJS pēc līguma noslēgšanas nodrošina, ka ēdienkartēs ievērojot sezonalitāti tiek iekļauti un gatavošanā tiek izmantoti šādi produkti, kuri 100% (simts procentu) apmērā atbilst bioloģiskās lauksaimniecības (turpmāk tekstā – BL), nacionālās pārtikas kvalitātes shēmas (turpmāk tekstā - NPKS) vai lauksaimniecības produktu integrētās audzēšanas (turpmāk tekstā - LPIA) prasībām: svaigi augļi, ogas - lielogu dzērvenes, āboli, bumbieri, svaigi dārzeņi – kāposti (galviņkāposti), burkāni, ķirbji, kartupeļi, bietes, sīpoli, skābēti kāposti un piens, kefīrs, biezpiens, krējums (saldais un skābais), jogurts, kviešu milti un 50% (piecdesmit procentiem) no cūkgaļas un liellopa gaļas jāatbilst šīm prasībām.

4.20. PAKALPOJUMA SNIEDZĒJAM ir pienākums, ja tas pats nav bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, attiecībā uz produktiem, kas tiek izmantoti ēdināšanas pakalpojuma sniegšanā un atbilst minētajām prasībām, iesniegt PAKALPOJUMA ŅĒMĒJAM ražotāju un audzētāju sarakstu, norādot to kontaktinformāciju, un ar ražotāju vai audzētāju noslēgtu līgumu par sadarbību ar attiecīgo pakalpojuma sniedzēju ēdināšanas pakalpojuma līguma izpildē desmit 10 darba dienu laikā pēc PAKALPOJUMA ŅĒMĒJA pieprasījuma.

4.21. PAKALPOJUMA SNIEDZĒJS nodrošina, ka uz to produktu, kuri atbilst nacionālās pārtikas kvalitātes shēmas (NPKS) vai tās produktu kvalitātes rādītāju prasībām vai bioloģiskās lauksaimniecības shēmas (BLS) prasībām vai lauksaimniecības produktu integrētās audzēšanas prasībām (LPIA) iepakojuma vai pavaddokumenta piegādes brīdī ir atbilstoša norāde (marķējums).

4.22. PAKALPOJUMA SNIEDZĒJS nodrošina ka ēdiena gatavošanā izmantos tikai tādus produktus, kas nesatur ģenētiski modificētos organismus, nesastāv no tiem un nav ražoti no tiem.

4.23. PAKALPOJUMA SNIEDZĒJS pēc līguma noslēgšanas nodrošina, ka ēdienkartē tiek iekļauti dārzeņi, augļi un ogas, ņemot vērā to sezonalitāti un pieejamību tirgū, ievērojot Zemkopības ministrijas izstrādāto vietējo dārzeņu, augļu un ogu pieejamības kalendāru.

4.24. PAKALPOJUMA SNIEDZĒJS pēc līguma noslēgšanas nodrošina, ka galvenās produktu grupas (piens un piena produkti, gaļa un gaļas produkti, dārzeņi, augļi un ogas), kuras izmantos ēdināšanas pakalpojuma nodrošināšanai 100% (simts procentu) apmērā, visu līguma darbības laiku, tiek piegādātas videi draudzīgā veidā, lai samazinātu vides piesārņojumu ar autotransporta izplūdes gāzēm un ceļa infrastruktūras slodzi, t.i., kuru piegādes attālums ir ne vairāk kā 70 km (septiņdesmit kilometru) rādiusā no Liepājas.

4.25. PAKALPOJUMA SNIEDZĒJA pienākums iesniegt ēdināšanas pakalpojumam izmantoto galveno pārtikas pamatproduktu sarakstu, norādot produktu ražotāju vai audzētāju un to izcelsmes valsti, atbilstoši tehniskajā specifikācijā noteiktajām prasībām. Ja objektīvu apstākļu dēļ līguma izpildes laikā mainās ražotāji vai audzētāji tad PAKALPOJUMA SNIEDZĒJS iesniedz aktualizētu ēdināšanas pakalpojumam izmantoto galveno pārtikas pamatproduktu sarakstu.

4.26.PAKALPOJUMA SNIEDZĒJAM ir pienākums iesniegt vienas nedēļas ēdienkarti ar pilnas uzturvērtības aprēķiniem, kā arī tehnoloģiskās kartes līdz tekošās nedēļas trešdienai par nākamo nedēļu.

4.27. PAKALPOJUMA SNIEDZĒJS 3 (trīs) darba dienu laikā pēc Pārtikas un veterinārā dienesta inspektoru veiktās pārbaudes protokola apskatīšanai nepieciešamā koda saņemšanas, protokolu izdrukā un iesniedz PAKALPOJUMA ŅĒMĒJAM.

4.28. PAKALPOJUMA SNIEDZĒJS apņemas nepieļaut nepiederošu personu uzturēšanos no PAKALPOJUMA ŅĒMĒJA pieņemtajās telpās.

4.29. Neatkarīgi no šī līguma darbības izbeigšanās iemesla, PAKALPOJUMA SNIEDZĒJAM ir jāatbrīvo nodotās telpas 5 (piecu) darba dienu laikā pēc līguma darbības izbeigšanās un jāsastāda par nodoto telpu stāvokli nodošanas un pieņemšanas aktu.

**5. MAKSĀJUMI UN NORĒĶINU KĀRTĪBA**

5.1. PAKALPOJUMA SNIEDZĒJS apmaksā komunālos pakalpojumus saskaņā ar izrakstītajiem rēķiniem, kuri sastādīti, pamatojoties uz kontrolskaitītāju rādījumiem (aukstais, karstais ūdens, kanalizācija un elektroenerģija), līdz katra mēneša 15.datumam par iepriekšējo mēnesi.

5.2. PAKALPOJUMA SNIEDZĒJS tiek atbrīvots no maksas par apkuri.

5.3. Gadījumā, ja PAKALPOJUMA ŅĒMĒJS laicīgi nesaņem kādu no maksājumiem, ko saskaņā ar šo līgumu PAKALPOJUMA SNIEDZĒJAM ir jāmaksā PAKALPOJUMA ŅĒMĒJAM, tad PAKALPOJUMA ŅĒMĒJAM ir tiesības piemērot līgumsodu 0,1 (nulle komats viena procenta) apmēra no maksājuma parāda summas par katru kavējuma dienu, bet ne vairāk kā desmit procenti no kopējo maksājumu summas par visu līguma darbības laiku.

**6. ATBILDĪBA**

 6.1. Puses ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai Pusei radušos zaudējumus.

6.2. Puses tiek atbrīvotas no atbildības par daļēju vai pilnīgu saistību neizpildi, ja šī neizpilde radusies ārkārtēju apstākļu ietekmes rezultātā, kurus Puses nevarēja paredzēt, novērst, ietekmēt un par kuru rašanos nenes atbildību. Tās ir stihiskas nelaimes, plūdi u.c. apstākļi. Par minēto apstākļu iestāšanos nekavējoši jāinformē otra Puse.

6.3. Ja nepārvaramās varas apstākļi darbojas ilgāk kā 6 (sešus) mēnešus, katrai Pusei ir tiesības lauzt līgumu, paziņojot par to otrai Pusei 30 (trīsdesmit) dienas iepriekš.

6.4. Puses 6.2.punktā minētajos gadījumos vienojas par saistību izpildes termiņa pagarināšanu vai citu nosacījumu maiņu, kamēr darbojas šie apstākļi un to sekas.

6.4. Katra Puse ir atbildīga par zaudējumiem, kas nodarīti pašas Puses vai tās pilnvaroto personu, vai darbinieku ļaunprātības vai neuzmanības dēļ.

**7. LĪGUMA LAUŠANA**

7.1. PAKALPOJUMA ŅĒMĒJS ir tiesīgs vienpusēji lauzt līgumu, neatlīdzinot zaudējumus jebkurā no šādiem gadījumiem:

7.1.1. ja PAKALPOJUMA SNIEDZĒJS nemaksā komunālos pakalpojumus PAKALPOJUMA ŅĒMĒJAM saskaņā ar izrakstītajiem rēķiniem ilgāk kā 30 (trīsdesmit) dienas;

7.1.2. ja PAKALPOJUMA SNIEDZĒJS ierosinātajā maksātnespējas procesā ir atzīts par bankrotējušu un to konstatējusi tiesa;

7.1.3. ja PAKALPOJUMA SNIEDZĒJS veic patvaļīgu telpu pārbūvi vai pārplānošanu, vai maina telpu funkcionālo nozīmi;

7.1.4**.** ja PAKALPOJUMA SNIEDZĒJS pēc PAKALPOJUMA ŅĒMĒJA rakstiska brīdinājuma saņemšanas turpina pārkāpt jebkuru no šī līguma noteikumiem;

7.1.5. ja PAKALPOJUMA SNIEDZĒJS izmanto nodotās telpas citiem mērķiem nekā līguma 1.2.punktā paredzēts (4.2.punkta), neievēro 4.1.punktā minētos nosacījumus, bojā telpas vai neievēro 8.punkta nosacījumus un ja 2 (divu) nedēļu laikā pēc PAKALPOJUMA ŅĒMĒJA rakstiska brīdinājuma attiecīgie pārkāpumi nav novērsti;

7.1.6. ja PAKALPOJUMA SNIEDZĒJA saimnieciskā darbība tiek apturēta vai kā citādi PAKALPOJUMA SNIEDZĒJS nevar veikt telpu izmantošanu atbilstoši šinī līgumā paredzētajam mērķim;

7.1.7. ja PAKALPOJUMA SNIEDZĒJA pagatavotais ēdiens nav kvalitatīvs un to apstiprina līguma 3.8.punkta kārtībā sastādīts akts;

7.1.8. ja PAKALPOJUMA SNIEDZĒJA sastādītā ēdienkarte netiek saskaņota pamatojoties uz normatīvajiem aktiem.

7.2. Līguma 7.1.punktā paredzētajos gadījumos līgums izbeidzas 1 (vienu) mēnesi pēc PAKALPOJUMA ŅĒMĒJA rakstiska brīdinājuma PAKALPOJUMA SNIEDZĒJAM.

7.3. Ja PAKALPOJUMA ŅĒMĒJS vienpusēji lauž līgumu saskaņā ar līguma 7.1.1., 7.1.3., 7.1.4., 7.1.5., 7.1.7. vai 7.1.8. punktu, PAKALPOJUMA SNIEDZĒJS 10 (desmit) darba dienu laikā pēc PAKALPOJUMA ŅĒMĒJA paziņojuma par līguma laušanu saņemšanas, maksā PAKALPOJUMA ŅĒMĒJAM līgumsodu EUR 1000 (viens tūkstotis euro) apmērā.

7.4. PAKALPOJUMA ŅĒMĒJAM ir tiesības, rakstiski informējot PAKALPOJUMA SNIEDZĒJU 3 (trīs) mēnešus iepriekš, vienpusēji izbeigt līgumu, neatlīdzinot PAKALPOJUMA SNIEDZĒJA zaudējumus, kuri saistīti ar līguma pirmstermiņa izbeigšanu, ja nododamās telpas PAKALPOJUMA ŅĒMĒJAM ir nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.

7.5. PAKALPOJUMA SNIEDZĒJS var atteikties no telpu lietošanas, vienpusēji laužot līgumu 3 (trīs) mēnešus iepriekš rakstiski paziņojot PAKALPOJUMA ŅĒMĒJAM. Šādā gadījumā PAKALPOJUMA ŅĒMĒJAM nav pienākums atlīdzināt PAKALPOJUMA SNIEDZĒJAM ar līguma laušanu radušos zaudējumus un izdevumus.

7.6. Ja pēc līguma izbeigšanās, laušanas vai atkāpšanās no līguma PAKALPOJUMA SNIEDZĒJA vainas dēļ netiek atbrīvotas nodotās telpas, PAKALPOJUMA SNIEDZĒJS maksā PAKALPOJUMA ŅĒMĒJAM līgumsodu EUR 2,00 (divi euro un 00 centi) apmērā par katru nokavēto dienu.

**8. SEVIŠĶIE NOTEIKUMI**

8.1. Gadījumā, ja Liepājas pilsētas domes pieņemtais lēmums būtiski ietekmē līgumu, līgums tiek lauzts, 2 (divus) mēnešus iepriekš rakstiski brīdinot PAKALPOJUMA SNIEDZĒJU.

8.2. PAKALPOJUMA SNIEDZĒJAM nav tiesību veikt telpu pārplānošanu, izdarīt tajās konstruktīvas izmaiņas un pārbūvi bez rakstiskas saskaņošanas ar PAKALPOJUMA ŅĒMĒJU.

8.3. PAKALPOJUMA SNIEDZĒJAM savā saimnieciskajā darbībā jāievēro Liepājas pilsētas domes pieņemtie saistošie noteikumi.

8.4. Ēkas fasāde netiek nodota PAKALPOJUMA SNIEDZĒJA lietošanā, un PAKALPOJUMA SNIEDZĒJAM nav tiesības to izmantot bez PAKALPOJUMA ŅĒMĒJA rakstiskas piekrišanas.

8.5. PAKALPOJUMA SNIEDZĒJS līguma izpildei nodarbina kvalificētus darbiniekus (speciālistus). Līguma izpildē nodarbināto kvalificēto personālu, par kuru PAKALPOJUMA SNIEDZĒJS sniedzis informāciju PAKALPOJUMA ŅĒMĒJAM, un kura kvalifikācijas atbilstību izvirzītajām prasībām PAKALPOJUMA ŅĒMĒJS ir vērtējis, apakšuzņēmējus, uz kuru iespējām PAKALPOJUMA SNIEDZĒJS balstījies, lai apliecinātu savu kvalifikācijas atbilstību paziņojumā par līgumu un iepirkuma dokumentos noteiktajām prasībām, pēc līguma noslēgšanas drīkst mainīt pret līdzvērtīgas vai augstākas kvalifikācijas personālu tikai ar PAKALPOJUMA ŅĒMĒJA rakstveida piekrišanu, Publisko iepirkumu likuma noteiktajā kārtībā.

**9. CITI NOTEIKUMI**

9.1. Līguma grozījumi, papildinājumi, izbeigšana pirms termiņa ir iespējama pēc abu Pušu rakstiskas vienošanās, kā arī citos normatīvajos aktos paredzētajos gadījumos.

9.2. Līgums sastādīts latviešu valodā divos eksemplāros ar vienādu juridisko spēku, no kuriem viens glabājas pie PAKALPOJUMA ŅĒMĒJA, otrs pie PAKALPOJUMA SNIEDZĒJA.

9.3. Jebkurš strīds, nesaskaņa vai prasība, kas izriet no līguma, kas skar to, vai tā pārkāpšanu, izbeigšanu, vai spēkā neesamību, tiks izšķirts tiesību aktos noteiktajā kārtībā.

9.4. Nedēļas laikā Pusēm savstarpēji jāinformē par savu rekvizītu- nosaukumu, adrešu u.c. maiņu.

9.5. Jebkurām izmaiņām un papildinājumiem šajā līgumā ir juridisks spēks, ja tie izdarīti, rakstveidā Pusēm vienojoties.

9.6. Ja kāds no šī līguma nosacījumiem zaudē spēku, tas neietekmē pārējo līguma nosacījumu spēkā esamību.

9.7. Par līgumsaistību izpildi atbildīgā persona no PAKALPOJUMA ŅĒMĒJA puses iestādes “Draudzīgā aicinājuma Liepājas pilsētas 5.vidusskolas” direktore

9.11. Par līgumsaistību izpildi atbildīgā persona no PAKALPOJUMA SNIEDZĒJA puses SIA “Viedaga”
 valdes locekle

9.12. Līgumam ir sekojoši pielikumi, kas ir tā neatņemama sastāvdaļa:

9.12.1. PAKALPOJUMA SNIEDZĒJA finanšu piedāvājums iepirkumā;

9.12.2. Ēdiena izdales līnijas vietas un palīgtelpu nodošanas un pieņemšanas akts;

9.12.3. Informācija par produktiem kuri atbilst NPKS, BL vai LPIA prasībām;

9.12.4. Informācija par produktu piegādes attālumu;

9.12.5. Iepirkuma tehniskā specifikācija.

**10. LĪGUMSLĒDZĒJU PUŠU JURIDISKĀS ADRESES UN REKVIZĪTI**

|  |  |
| --- | --- |
| PAKALPOJUMA ŅĒMĒJS | PAKALPOJUMA SNIEDZĒJS |
| **Draudzīgā aicinājuma Liepājas****pilsētas 5.vidusskola**Izglītības iestādes reģistrācijas Nr. **3013900932**Adrese: Rīgas iela 50, Liepāja, LV–3401**Maksātājs:**Liepājas pilsētas pašvaldības iestāde “Liepājas pilsētas Izglītības pārvalde”Uliha iela 36, Liepāja, LV-3401Reģistrācijas Nr.90000063151 | **SIA “Viedaga”**Reģ.Nr.42103050402Avotu iela 2 – 2, Liepāja |
|  |  |
| ­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_I.Korņējeva | \_\_\_\_\_\_\_\_\_\_\_\_\_\_\_\_\_\_\_\_\_\_\_D.Zemīte |
|  |  |